Diari Oficial de la Generalitat Valenciana


Sumari del DOGV 8758, del 10-03-2020 (2020/1891)

Resolució de 29 de gener de 2020, de la Subdirecció General de Relacions Laborals, per la qual es disposa el registre i depòsit de l'Acord de la comissió negociadora del Conveni col·lectiu d'empleats de finques urbana de les províncies de València i Castelló per als anys 2018, 2019, 2020, 2021 i 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1891


Data del document
:   29-01-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

Resolució de 29 de gener de 2020, de la Subdirecció General de Relacions Laborals, per la qual es disposa el registre i depòsit de l'Acord de la comissió negociadora del Conveni col·lectiu d'empleats de finques urbana de les províncies de València i Castelló per als anys 2018, 2019, 2020, 2021 i 2022. [2020/1891]  
Vista l'acta de la comissió negociadora del Conveni col·lectiu d'empleats de finques urbana de les províncies de València i Castelló per als anys 2018, 2019, 2020, 2021 i 2022, de data 10 de desembre de 2019, sobre la modificació de l'article 2, subscrita, de part empresarial per l'organització empresarial Associació de Propietaris i Comunitats de Propietaris de les Províncies de València i Castelló i de part dels treballadors, pels sindicats UGT, CCOO i Intersindical, i de conformitat amb el que es disposa en l'article 90, apartats 2 i 3 del Reial decret legislatiu 2/2015, de 23 d'octubre, de l'Estatut dels Treballadors, article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i acords col·lectius de Treball, aquesta Subdirecció General de Relacions Laborals, conforme a les competències transferides segons el Reial decret 4105/82, de 129 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'Acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 29 de gener de 2020.- El subdirector general de Relacions Laborals: Rogelio Antonio Navarro Domenichelli.  
  
  
Acta de la comissió negociadora del 1r Conveni col·lectiu d'empleats i empleades de finques urbanes de les províncies de València i Castelló per als anys 2018, 2019, 2020, 2021 i 2022.  
  
Per CCOO Antonio Inarejos Verdejo  
  
Per UGT Vicente Martínez Trenco  
 Encarna Vila Bataller  
  
Per INTERSINDICAL Marco Antonio Llerena Caridad  
José Guerrero Jiménez  
  
Per Associació de propietaris i comunitats de propietaris de les províncies de València i Castelló  
Remedios Villanueva Brotóns  
Ignacio Román Pascual  
Antonio Ortuño Ricart  
Augusto Cambrils Pardo  
  
A València, a 10 de desembre de 2019, a les 10.30 hores, reunides les persones referenciades en la seua condició de membres de la comissió negociadora del 1r Conveni col·lectiu d'empleats i empleades de finques urbanes de les províncies de València i Castelló, convocada a aquest per realitzar la modificació de l'article 2 i va adoptar, per unanimitat d'aquests, el següent:  
  
ACORDS  
  
1. Modificar el redactat de l'article 2, que queda de la següent manera:  
Article 2. Àmbit personal i funcional. (Que s'entén per empleats/ades de finques urbanes)  
S'entén per empleats/ades de finques urbanes a l'efecte del present conveni, aquelles persones que per compte d'altri i sota la directa dependència dels propietaris/àries de les finques urbanes o els seus representants legals, presten serveis en aquestes comunitats.  
Quan la Comunitat de Propietaris decidisca externalitzar serveis prestats pels empleats i empleades de finques urbanes, els serà aplicable el Conveni col·lectiu d'empleats i empleades de finques urbanes de les províncies de València i Castelló. En el cas que aquest personal treballador estiga inclós en l'apartat d'oficis diversos del present conveni, els serà aplicable el que es disposa en el citat apartat.  
El present article únicament fa referència i regula la subcontractació que realitzen les empreses a les quals els serà aplicable aquest conveni per estar incloses en els seus àmbits funcional i territorial.  
Aquest conveni serà obligatori per a les comunitats de propietaris constituïdes en règim de propietat horitzontal o vertical. i per a tots els treballadors/as que, per compte d'altri, presten els seus serveis en aquestes Comunitats, i que es classifiquen en els següents grups professionals:  
  
GRUP PRIMER  
GRUP I: PORTER/A de FINCA URBANA: Tota persona que, disposant d'un habitatge apte per a ser habitada en l'immoble en el qual preste els seus serveis i, complint els requisits de capacitat determinats en aquest conveni, realitze les comeses assenyalades en el mateix en virtut de contracte de treball. Per al compliment de la seua comesa laboral s'entendrà que el lloc de treball serà tant en la consergeria, taulell, etc- com desenvolupant les funcions pròpies de la seua labor.  
L'habitatge haurà de complir les condicions necessàries per a la seua habitabilitat, higiene i decòrum, sent a càrrec de la propietat les reparacions i equipament necessaris i propis de l'ús, excepte aquelles derives de la mala utilització.  
Tindrà el caràcter de domicili particular del porter/a, per estar vinculat a les seues funcions, sent obligatori el seu ús com a habitatge habitual.  
Així mateix, cessarà en el gaudi de l'habitatge en el termini de 30 dies naturals comptats a partir d'aquell en què quede definitivament extingit, saldat i liquidat el contracte de treball.  
  
GRUP SEGON  
GRUP II: CONSERGE: Tota persona que, sense disposar d'un habitatge apte per a ser habitada en l'immoble en el qual preste els seus serveis i, complint els requisits de capacitat determinats en aquest conveni, realitze les comeses assenyalades en el mateix en virtut de contracte de treball. Per al compliment de la seua comesa laboral s'entendrà que el lloc de treball serà tant en la consergeria, taulell, etc- com desenvolupant les funcions pròpies de la seua labor.  
Les funcions dels Grups Primer, Segon seran les següents:  
a) Neteja, conservació, control i cura del portal o portals, porteria, escales, corredors i altres dependències d'ús comú, així com dels aparells elèctrics o uns altres que es troben instal·lats i no estiguen especificats com a treball especialitzat en la mena d'aparell o element.  
  
b) Realització de xicotets treballs i reparacions específiques de conservació i manteniment de tota mena, fins i tot preventiu, en les instal·lacions comunitàries en general.  
c) Atenció i cura de l'immoble especialment de les dependències comunes, així com de les persones que entren en l'immoble, procurant que es mantinga l'ordre en aquest. Tindran al seu càrrec l'encesa i apagat de llums dels elements comuns i de l'obertura i tancament del portal en la forma establida.  
d) Es farà càrrec dels avisos que reba per a la propietat o administració de la finca, i dels avisos per als propietaris/as sempre que se li haja autoritzat expressament per escrit amb anterioritat per aquests (els propietaris/as).  
e) Comunicarà a la representació de l'empresa o administració de la finca qualsevol intent o realització per part d'habitants d'immoble de situacions que puguen suposar molèsties per als altres, així com qualsevol alteració o obra que s'efectue en la Comunitat.  
f) Posarà, amb la major diligència, en coneixement de l'empresa o administració de la finca i de les empreses fabricadores o de manteniment, les anomalies o avaries que observe en el funcionament dels diferents aparells i serveis, adoptant aquelles mesures de clausura o paralització dels mateixos indicats per aquells.  
Els complements salarials a percebre per aquesta categoria, es determinaran d'acord amb les funcions a realitzar.  
  
PERSONAL D'OFICIS VARIS:  
Les Comunitats de Propietaris podran tindre, a més del personal específic regit per aquest conveni, el següent personal especialitzat, garatgistes, personal de neteja, jardiners, i socorristes que, per no pertànyer a l'àmbit d'aplicació del present conveni, es regiran per les seues reglamentacions específiques i convenis respectius, a les quals estaran sotmesos amb caràcter general.  
La contractació per part de la propietat de personal especialitzat que s'indica poguera precisar, no significarà, de cap manera, l'alliberament de les obligacions i altres comeses que, als treballadors/es regits pel present conveni, els estan assignades en aquest.  
2 Autoritzar Augusto Cambrils Pardo, amb DNI 11087444C, a realitzar totes les gestions i actuacions que calga per a la inscripció d'aquest Acord en els registres de l'autoritat laboral competent.  
I, no havent-hi més assumptes a tractar, en mostra de la seua conformitat, ho ratifiquen i signen en el lloc i data indicats ut supra.